**“G‘ALABA BOG‘I” YODGORLIK MAJMUASINING YOSHLAR UCHUN HARBIY TARIXNI VA BUYUK AJDODLARIMIZ JASORATINI O‘RGANISHDAGI O‘RNI.**

***“Hayot qonuniga ko‘ra, vaqt o‘tishi bilan ko‘p narsa unitiladi, esdan chiqadi. Lekin bu dunyoda ulug‘ bir haqiqat borki, u hech qachon o‘zgarmaydi, hech qachon eskirmaydi. Ya’ni vatan va xalq ozodligi saodati yo‘lida mardlik va jasorat ko‘rsatgan insonlar xotirasi hamisha barhayot yashaydi”.***

**Shavkat Mirziyoev,**

**O‘zbekiston Respublikasi Prezidenti**

O‘zbekiston Respublikasi Prezidentining 2019 yil 23 oktyabrdagi PQ № 4495 -sonli Farmoniga asosan “G‘alaba bog‘i” yodgorlik majmuasi, uning tarkibida “Shon-sharaf” davlat muzeyi bunyod etildi. Bog‘ning bosh g‘oyasi: “O‘zbekiston xalqining buyuk g‘alabaga qo‘shgan beqiyos hissasi, bag‘rikenglik va insonparvarlik fazilatlari-haqiqiy jasorat va matonat timsolidir”deb belgilandi.

Bu erda namoyish etilayotgan minglab tarixiy eksponatlar buyuk G‘alabaga ulkan hissa qo‘shgan xalqimizning mislsiz jasoratini tarannum etishga, yosh avlodimizni vatanparvarlik ruhida tarbiyalashdek olijanob maqsadga xizmat qiladi.

“G‘alaba bog‘i” yodgorlik majmuasi 14,7 gektar maydonda joylashgan bo‘lib, mavzu jihatidan bir nechta xududlarga bo‘linadi.

Markaziy hiyobonning o‘ng va chap tomonlarida 1941-1945 yillar kesimida Ikkinchi jaxon urushi jarayonlari aks ettirilgan pannolardan iborat bo‘lib, ularda o‘zbekistonliklarning front va front ortidagi qahramonliklari, mashaqqatli mehnatlari, mardligi va jasorati, bag‘rikengligi hamda cheksiz sadoqati aks ettirilgan.

Navbatdagi hudud “Urushning dahatli qiyofasi” deb nomlanib, mazkur kompozitsiya Ikkinchi jahon urushining fojiali voqealarini ochib berishi, insoniyat ustidan qilingan jinoyatlar va shafqatsizliklar, fashizm va yovuzlikka nisbatan nafrat his-tuyg‘ularini oshirish, doimo hushyor va ogoh bo‘lgan holda, tinchlik uchun kurashish, uning qadriga etish, Vatanni asrab-avaylash hissiyotini kuchaytirish maqsadlariga xizmat qiladi.

“G‘alaba bog‘i” maydonchalardan o‘rin olgan “YOvni mavh etgan adolat kuchlari” maydonchasida artilleriya, zenit qurilmalari, urush jarayonida tub burilish yasalishida alohida o‘ringa ega bo‘lgan afsonaviy “Katyusha”, yengilmas T-34 tanklari, qiruvchi samolyotlar YAK-3, La-5, La-7, shturmchi Il-2, Toshkentda ishlab chiqarilgan LI-2 transport samolyotlarini tomosha qilib, urush davridagi harbiy texnika xaqidagi to‘liq tassavvurga ega bo‘lish mumkin.

“Front orti hududi” kompozitsiyasida o‘zbek xalqining front ortidagi mashaqqatli va zahmatli mehnati, metin irodasi, ishlab chiqarish korxonalaridagi jasorati, yuksak bag‘rikengligi va insonparvarligi orqali g‘alabaga qo‘shgan ulkan hissasi ochib berilgan.

Bog‘ning “Motam va anduh” hududi “Vatan qahramonliklari qalblarda mangu yashaydi” deb nomlanib Ikkinchi jahon urushi davrida halok bo‘lgan, janggohlarda nogiron bo‘lib qaytgan yurtdoshlarimiz, ota-onasidan judo bo‘lgan farzandlar, beva qolgan ayollar, farzandlaridan ayrilgan onalar boshiga tushgan musibat, dushman konslagerlarida azoblangan vatandoshlarimiz matonati aks ettirilgan monumental haykallar va kompozitsiyalar tashrif buyuruvchilar qalbida faxr-iftixor tuyg‘ularini oshirishi, onalarning buyuk qalb egasi ekanligini his etish, hozirgi farovon kunimiz uchun jon fido qilgan qahramonlarimiz bilan faxrlanish tuyg‘ularini oshiradi.

Hurmatli tinglovchilar, “Shon-sharaf” davlat muzeyi ilmiy xodimlari tomonidan “G‘alaba bog‘i” yodgorlik majmuasi va uning tarkibidagi “Shon-sharaf” Davlat muzeyi haqida to‘liq ma’lumot beruvchi onlayn darslik yaratildi. Ushbu onlayn darslik bir nechta boblar va mashg‘ulotlardan iborat, bugun biz birinchi mashg‘ulotni ko‘rib chiqishga kirishamiz.

**1 BOB: “G’ALABA BOG’I” YODGORLIK MAJMUASI**

**1 MASHG’ULOT: MARKAZIY ALLEYA. “URUSHNING DAXSHATLI QIYOFASI” HUDUDI. FRONT ORTI HUDUDI**

* 1. **MARKAZIY ALLEYA.**

G‘alaba bog‘i yodgorlik majmuasining kirish qismida joylashgan markaziy hiyobonning o‘ng va chap tomonlarida 1941-1945 yillar kesimida Ikkinchi jaxon urushi jarayonlari aks ettirilgan pannolardan iborat bo‘lib, ularda O‘zbekistonliklarning front va front ortidagi qahramonliklari, mashaqqatli mehnatlari, mardligi va jasorati, bag‘rikengligi hamda cheksiz sadoqati aks ettirilgan. Ushbu bareleflarda ikkinchi jahon urushining mudhish oqibatlari, O‘zbekistonliklarning ko‘rsatgan matonati, shukronalik tuyg‘usi, buyuk qaxramon xalq vakillari ekanligidan chuqur fahru iftixor hislarini uyg‘otadi. Bareleflarda urush yillari ruxiyati xronologik tarzda “Xotira” kitoblari ko‘rinishida tasivirlangan bo‘lib, sodir bo‘lgan voqealarni yilma-yil tasvirlash asasiy vazifa etib olingan.

Markaziy xiyobondan kirib borishingizda o‘ng qo‘lda, o‘zida safarbarlik jarayonini aks ettirgan barelef kompozitsiyasi gavdalanadi. Kompozitsiyaning chap tomonida urushga safarbar etuvchi harbiy komissar, undan so‘ng ketma-ketlikda jangga kirishga shaylanib turgan jangchilar guruhi tasvirlangan.

Jang maydonlarida dovyuraklik bilan Vatan sharafi uchun jangga otlangan o‘g‘lonlar tasvirlangan mazkur barelefda safarbarlikka chaqirilgandan so‘ng, boshlang‘ich harbiy maxoratga ega bo‘lib jangga yo‘l olayotgan askarlarni ko‘rishingiz mumkin.Yaratilgan barcha ijod na’munalari O‘zbekiston Badiiy akademiyasining mahoratli ijodkorlari tomonidan qisqa muddat ichida bunyod etildi.

Ushbu barelefda taqdiri mudhish intiho bilan yakunlanishini hayoliga ham keltirmagan beg‘ubor bolalar obrazi gavdalanadi. Urush yillari fashistlar konslagerida millionlab insonlar, ularga qo‘shilib bolalar ham nobud bo‘lgani urushning naqadar shafqatsiz hodisa ekanligi tasvirlangan.

O‘zbekistonga urush yillarida Ukraina, Belorussiya va Rossiyaning dushman tomonidan bosib olingan hududlaridan 1 milliondan ortiq kishi evakuatsiya qilindi. Shulardan 200 ming nafaridan ortig‘i bolalar edi. aholi ularga turar-joy berib, oxirgi bo‘lak nonini ham birga baham ko‘rdi.

1941-yil 25-noyabridan 1942-yil oktabriga qadar respublikaning evakuatsiya punktlari orqali 15.649 nafar bola qabul qilindi. ko‘pgina oilalar ikki va undan ortiq yetim bolalarni o‘z tarbiyalariga olganlar.

O‘zbek xalqining ana shunday mehribon oilalaridan biri bo‘lgan Toshkentlik temirchi usta shoahmad Shomahmudov va Bahriniso Akramovalar oilasi Habiba, Vova, Shuhrat – rus, Hamidulla – ukrain, Rafiq, Rahmatulla – tatar, Xolida – moldovan, Samug‘ – chuvash, Yo‘ldosh, Ergash – yahudiy, Halima – qozoq, Qoravoy, Ne’mat, Muazzam, Hakima va Ulug‘bek ismli 14 nafar yetim bolalarni farzandlikka olib, kiymay-kiydirib, eng so‘nggi bir burda nonini ham ularga ilinib tarbiyalab voyaga yetkazishgan.

Mazkur barelef urushning nihoyasiga yetayotganidan daloldat beradi. Kompozitsiya mazmuni markazga qaratilgan bo‘lib undagi tizzalab olgan askar samolyot va tank snaryadlariga “noma” yozmoqda. Masalan, urushda askarlarimiz dushmanga talofat yetkazuvchi bombalarga “Berlinga”, “Gitlerga sovg‘a”, “Fashistga” degan yozuvlar bitishgan. Bu o‘z navbatida askarlarda intiqom olish istagini uyg‘otgan.

Mazkur kompozitsiyada urushga temir yo‘l stansiyasidan yo‘l olgan askarlar va ona obrazi gavdalanadi. Ona bolalarini urush maydoniga kuzatar ekan, ular jangga kirmasdan qalbida katta umid bilan yana diydor ko‘rishishni ilhaq bo‘lib kuta boshlaganini uning qo‘l harakatlaridan ko‘rish mumkin.

Yaratilgan mazkur kompozitsiya ikkinchi jaxon urushi yillarida O‘zbekiston temir yo‘l vokzalining qo‘shgan xissasi katta va beqiyos ekanligini ham ma’lumot o‘rnida aytib o‘tish mumkin.

Ushbu barelefda navbatdagi jangda erishilgan g‘alabadan song komandir bo’linma askarlari va jangovar texnikaning tantanali o‘tish marshini qabul qilishi ifodalangan.

Bareleflarda tasvirlangan kompozitsiyalar Ikkinchi jahon urushi yillarida ahamiyat berilishi lozim bo‘lgan mavzular kengaytirilgan tarzda tasvirlab berilgan. Misol tariqasida urushdagi madaniy xordiq askarlarining jangovar holatiga ijobiy ta’sir ko‘rsatibgina qolmay ulardagi jangovar shashtni ham oshirishga yordam bergan. Urush vaqtidagi to‘xtalishlarda askarlar musiqa va teatr sahnalarini tomosha qilib o‘zlarini urush tashvishlaridan oz bo‘lsa ham chalg‘itishga harakat qilishgan.

Mazkur barelefni ko‘tarinki kayfiyat bag‘ishlovchi kompozitsiyalardan biri desak mubolag‘a bo‘lmaydi. Chunki unda g‘alaba va visol nashidasi aks etadi. Farzandlarini quchog‘iga olgan qaxramon askarlar, turmush o‘rtog‘ini intizorlik bilan kutgan ayollar, quvnoq musiqa chalayotgan mashshoqlarning holati og‘ir damlar ortda qolib, baxtli hayot boshlanganligidan darak bermoqda. Tinch va osoyishta xayot uchun bosib o‘tilgan.

* 1. **“URUSHNING DAXSHATLI QIYOFASI” HUDUDI.**

G‘alaba bog‘ining keyingi qismida **Urushning dahshatli qiyofasi** aks ettirilgan kompozitsiyalarda Ikkinchi jahon urushining fojiali voqealari ochib berilgan. Unda insoniyat ustidan qilingan jinoyat va shafqatsizliklar, fashizm va yovuzlikka nisbatan nafrat xis tuyg‘ularini oshiradi va doimo hushyorlikga va ogohlikga chorlaydi.

Tinchlik uchun kurashish, uning qadriga etish, Vatanni asrab avaylash tuyg‘ularini kuchaytirishga xizmat qiladi.

Ikkinchi jahon urushi havoda, suvda va quruqlikda olib borilgan. Dushmanning havodan qilgan zarbalardan qanchadan-qancha jasur azamatlarimiz halok bo‘lgan. Ushbu hududdagi urib tushirilgan nemis samolyoti manzarasi, tinch va musaffo osmonimizga chang solmoqchi bo‘lgan fashizmning er bilan yakson bo‘lgani timsolidir.

**Askarlar hordig‘I -** Jangovar harakatlar oralig‘idagi to‘htalishlar davrida jangchilarga kiyim-bosh, amunitsiyalarini tartibga keltirishgan. Jumladan, madaniy hordiq uchun ham vaqt ajratilgan. Jangchilarning hayotida musiqa alohida o‘rin egallagan uni ruhiyatini ko‘tarib, g‘alaba sari chorlagan.

Ushbu monument ekspozitsiyasida askarlarning musiqa asboblarida kuy ijro va qo‘shiq ijro etishlari tasvirlangan

Frontdagi barcha bo‘sh vaqt kundalik yumushlar: yashash joylarini hozirlash, ovqatlanish, liboslarni yamash, kir yuvish, hammom, jangovar o‘rtoqlar bilan suhbatlar, uydan kelgan xatlar, jo‘natmalar va frontdagi tomoshalar bilan shug‘ullanishga sarflangan.

Sovet xalqining fashizm ustidan g‘alaba qozonishiga ko‘mak bergan dushman qarshisidagi jasurlik, qahramonliklar, vatanparvarlikning namoyon bo‘lishi harbiy qo‘shiqlar tufayli ham yuza kelgan. Jangovar qo‘shiqlar askarlarni jangga chorlagan, hamda quroldosh o‘rtoqlari haqida qayg‘urishga undab, vatan sog‘inchi kabi xislarga dalda bo‘lgan.

Urush paytida Sovet qo‘shinlari tomonidan qo‘lga kiritilgan eng ajoyib g‘alabalardan biri general Ivan Panfilov qo‘mondonligidagi 316-o‘qchi diviziyasiga ishonib topshirilgan Moskvaning Volokolamsk yo‘nalishida erishilgan g`alaba edi.

Asosan o‘zbeklar, qozoqlar va qirg‘izlardan tashkil topgan ushbu birlashma, Moskvaga qilingan fashistlarning tank hujumini to‘xtatdi.

Ushbu asar panfilovchilarga bag‘ishlangan bo‘lib, ularning ushbu qahramonliklari hali ham dunyoning ko‘plab mamlakatlari harbiy bilim yurtlari va akademiyalari tomonidan o‘rganilmoqda.

Ikkinchi Jahon urushi insoniyat tarixidagi eng vayronkor urush edi. Yaralangan askar kompozitsiyasi urushda shaxid ketgan va tirik qolgan Vatan himoyachilari xotirasi va ushbu shafqatsiz urushda qatnashgan O‘zbek xalqining fojiali qahramonligiga bag‘ishlangan.

696 mingdan ortiq yurtdoshlarimiz urushdan uylariga qaytib kelmagan, 640 mingdan ortiq kishi yarador bo‘lgan.

**Polk artilleriyasi pozitsiyalari**

Ushbu erda artilleriya to‘plarininh pozitsiyalari keltirilagan. O‘t ochish marralarida 1943 yilda ishlab chiqarilgan 76 mm OB- 25 va 1937 yilda ishlab chiqarilagn tankka qarshi 45 mm to‘p joylashtirilgan.

“Polk” termini ushbu to‘plarning polk tarkibidagi artilleriya batareyalari tarkibida bo‘lganligini bildiradi. Askarlar ularni mexr bilan “polkovushkalar” va 45 mm to‘pni esa “sorokopyatka” deb atashgan.

OB- 25 to‘plari asosan piyodalarni qo‘llab quvvatlash uchun ishlatilgan. Uning og’irligi 600 kg bo‘lib, hisobi 4 kishidan iborat bo‘lgan.

Piyodalar bilan bir safda bo‘lgan artilleriyachilar dushman o‘qlari ostida qolgan. Ularni dushman o‘qlaridan faqat to‘pning kichik qalqonigina ximoya qilib turgan. SHuni takidlash lozimki piyodalar ularni artilleriyaning olovli qo‘llashini juda qadrlagan. Jang maydonida to‘plarning bo‘lishi piyodalarni kattiq ruxlantirgan.

Jangda dushman tanklarga qarshi kurashish imkoniyati bo‘lgan har qanday tankga qarshi vositalardan foydalanilgan. Ular qatorida 45 mm tankka qarshi to‘p va 76 mm polk to‘plari xam bo‘lgan. Yaqin masofadan otilgan snaryad fashist engil va o‘rta tanklarini safdan chiqargan, ammo dushmanning og‘ir tanklari bilan kurashish uchun ushbu vositalar samarasis edi.

Ushbu engil to‘plar xujum qilayotgan piyodalar safida harakatlangani tufayli ular urushda beqiyos sanalgan.

**Okop**

Urush daxshatlari hududida transheyalar bo‘ylab pulyemot o‘t ochish pozitsiyalardan o‘tib, blindajga kirishingiz mumkun.

Transheya bu yerdagi mudofaa inshooti bo‘lib, unda vzvotdan polkgacha bo‘linma va qisimlarning shahsiy tarkibi mudofaani olibborishi mumkun.

Blindaj ichkari qismida ratsiya, gaz niqob, pilik chiroq, idishlar joylashgan.

**Pulemyot pozitsiyalari**

Ushbu erda 7,62 mm og‘ir “Maksim” pulemyoti o‘rnatilgan pozitsiya o‘rnatilgan. Ushbu qurol hisobi 3-4 kishidan iborat bo‘lgan. Ushbu pulemyot qo‘l pulemyotidan ancha og‘ir bo‘lgan. Pulemyotlar o‘z navbatida piyodalarni qo‘llashda va mudofada dushman xujumini qaytarishda katta o‘rin tutgan. Fashist askarlari pulemyot nuqtasini aniqlashlari bilan uni yo‘q qilish uchun kuch vositalarni ayamagan. Agar pulemyotchilar o‘z joylarini o‘zgartirishga ulgurishmasa ularni fashistlar keskin pulemyot olovi yoki minomyot yordamida yo‘q qilishgan. Fashist merganlari eslatmasida birinchi navbatta yo‘q qilinuvchi nishonlar sifatida Qizil armiya komondonlik tarkibi, merganlar va pulemyotchilar ko‘rsatilgan edi. Shuning uchun pulemyotlar pozitsiyalari puxtalik bilan niqoblangan.

Urush yillarida, qizil Armiyaning eng ommaviy zеnit quroli hisoblangan 37-mm AZP-39 “Samo qo’riqchisi” nomi bilan ma’lum avtomatlashtirilgan zеnit   
to‘pi - 1939-yilda ishlab chiqarilgan. Aynan "zеnit qurollari" oldingi marralardagi qo’shinlarni va front ortidagi obyеktlarni nеmis aviatsiya zarbalaridan himoya qiluvchi yagona vosita bo‘lib, zaruratga ko‘ra dushmanning zirhli tеxnikalari, tanklari va tirik kuchlarini yo’q qilishga ham jalb qilingan.

**Niderlandiyaning Amersfort konsentratsion lagerida saqlangan 101 o’zbek askar asirlariga bag‘ishlangan kompozitsiyasi**

Ikkinchi jahon urushi xunrezliklaridan biri asir olinganlarni tahqirlash, ochlik, tinimsiz mehnat va uyqusizlikda ayovsiz jazolash edi. 1941 yili Smolensk yaqinida asirga tushib, keyin Niderlandiyaning Amersfort konsentratsion lagerida 1942 yil 9 aprelda fashistlar tomonidan otib tashlangan 101 nafar o‘zbek askarining fojeali taqdiri, konsentratsion lagerdagi jahannam azobiga qaramasdan, insoniy or-nomusi, g‘ururini saqlab qolgani, shu yuksak ma’naviy jasorati bilan Niderlandiya xalqida fashizmga qarshi nafrat hissini uyg‘otganligi ulkan namuna maktabidir. Fashist germaniyasining targ‘ibot vaziri Gebbels Markaziy Osiyoliklarni yovvoyi, madaniyatdan orqada qolgan deb hisoblaydi va och osiyoliklar emak uchun bir-biri bilan qanday urishib-talashishini kinokameraga tasvirga olmoqchi bo‘ladi. SHu maqsadda O‘zbek azamatlarini ikki oy ovqatsiz saqlashgan. Keyin o‘tkir tikanli panjara ortidan bir buxanka nonni 101 nafar asirga qarab uloqtiradi. Ammo sharqliklarga xos tarbiya ochlikdan ustun kelgan. Asirlar nonga teginmaydilar, ulardan eng yoshi nonni olib, yoshi ulug‘iga uzatadi. U nonni peshonasiga surtib, hammaga teng bo‘lib beradi. Kattaga hurmat, kichikka izzat ko‘rsatgan xalqimiz Gitler armiyasiga o‘zbekona ahloqi bilan saboq berib qo‘ygandi. Gebbelsning esa maqsadi amalga oshmadi.

**1.3.FRONT ORTI HUDUDI**

Front orti hududi bir nechta kompozitsiyalardan iborat bo‘lib, mazkur kompozitsiyalar o‘zbek xalqining front ortidagi mashaqqatli va zahmatli mehnati, jasorati, metin irodasi, kuchli matonati, yuksak bag‘rikengligi va insonparvarligi orqali g‘alabaga qo‘shgan ulkan hissasini yoritib turibdi. Ushbu kompozitsiyalar bugungi dorilomon kunlarimizga shukronalik bilan yashash, fidoiy ota-bobolarimiz vorislari bo‘lganidan faxrlanish tuyg‘usi hamda o‘zbekona milliy qadriyatlarimizga sodiq inson bo‘lib voyaga yetishi uchun xizmat qiladi

Mazkur hududda, Ikkinchi jahon urushi davrida halok bo‘lgan askarlarning ramziy qabrlari joylashgan. Farzandlarini frontga jo‘natib, intizorlik bilan kutayotgan onalar sharafiga o‘rnatilgan “Ona matonati” haykali, kompozitsiyalardan tashkil topgan.

Front chizig‘ini anglatuvchi devorning bir tomonida bosqinchining texnikasi aks etsa, ikkinchi tomonida esa uning xaloskorlik quroliga aylanishi tasvirlangan.

Front orti hududida xalqimizning mard, jasur va buyuk qalb egasi ekanligini xis etish mumkin. Hozirgi farovon kunlarimiz uchun jon fido qilgan minglab qaxramonlarimiz xotirasiga hurmat koʼrsatishga chorlab turadi.

Urushda yaralanganlar 129 ta harbiy gospitallarda davolanib shifo topdilar. Urush davridagi og‘ir turmush tarzi, yetishmovchiliklar, aholining aksariyat qismi qariyalar, ayollar va bolalar bo‘lishiga qaramasdan, 18 482 nafar o‘zbekistonlik donorlar 13,5 tonna qon topshirib, xalqimizning yuksak matonatini yana bir bor namoyon etdi.

Yangi aniqlangan ma’lumotlarga ko‘ra, urush o‘chog‘iga aylangan o‘lkalardan O‘zbekistonga 2 millionga yaqin kishi, jumladan, 250 mingdan ziyod bola evakuatsiya qilindi. Xalqimiz bu odamlarning barchasiga chinakam mehr va e’tibor ko‘rsatdi, so‘nggi burda nonini ham ular bilan baham ko‘rdi.

10 milliard xatlar, 22 million posilkalar, 64 milliard bosma mahsulotlar - urushning to‘rt yilida shuncha yozishmalar yuborilgan va qabul qilingan. Hech qachon qalam ushlamagan vatandoshlarimiz qalamni qo'llariga olishdi. Gospitallarda davolanib yotgan yaradorlarga yurtlariga-oilalariga hat yozishda komaklashishdi.

Urushning birinchi kunlaridan boshlab, jahоnda xatlar dala pochtasi raqamiga, harbiy qismning raqamiga va Ikkinchi jahon urishi qatnashchisining familiyasi, ismi, otasining ismi bilan yuborilgan. 1942 yil 5-sentyabrda pochta jo‘natmalari uchun shartli raqam joriy qilindi. 1943 yil 6 fevralda Mudofaa Xalq Komissarining buyrug‘i bilan dala bo‘limlarining besh xonali raqamlari kiritildi va jo‘natmalar faqat shu raqamga va askarning ismiga yuborildi. Bo‘lim joylashgan joyni, harbiy qismning ochiq nomi, shuningdek jangchining harbiy unvini, lavozimi va ixtisosligi ko‘rsatish taqiqlangan.